Title: Tema 4. Primer contacte amb App Inventor
Course: Appliquem la tecnologia 3r d'ESO - Curs 2018/19

App Inventor: una creació del MIT

App Inventor és un entorn de programació visual, per blocs, i senzilla però que ens permet desenvolupar aplicacions per a dispositius mòbils molt completes. Aquest entorn ha estat desenvolupat pel MIT (Massachusetts Institute of Technology) i és àmpliament utilitzat per iniciar-se en la programació.

En aquest vídeo podeu conèixer alguns dels seus creadors.

Pràctiques amb App Inventor

Prepareu-vos, pot ser el vostre futur

App Inventor és un programa desenvolupat pel MIT (Institut Tecnològic de Massachusetts). És tracta d'un programa de codi lliure i obert, la qual cosa vol dir que va creixent amb les aportacions voluntàries de programadors i usuaris.

Al voltant d'App Inventor ha crescut tota una comunitat que comparteix els seus programes de forma que qualsevol usuari es pot descarregar una de les aplicacions creades i modificar la programació a la seva conveniència.

Els projectes al quals es pot accedir són de diferents temàtiques i van creixent dia a dia. Us presentem un d'aquests projectes desenvolupat per estudiants del MIT. El seu nom és UMATI i es tracta d'una aplicació que recull les dades dels usuaris dels transports públics de Nairobi de forma que es pot fer un seguiment dels conductors, de les rutes i les parades. La col·laboració dels usuaris està incentivada mitjançant el "premi" amb descomptes a certs establiments quan fan aportacions a l'app. L'objectiu és proporcionar informació als usuaris i millorar la qualitat del transports públic d'aquesta ciutat que presenta greus problemes.