Title: Gestió del Drive grupal (Grupal)
Course: Appliquem la tecnologia 3r d'ESO - Curs 2018/19 > Section: Tema 2. Comencem el projecte: ens organitzem

Ara que us heu constituït com a grup, és necessari tenir un espai compartit entre vosaltres per poder guardar i crear els document de forma col·laborativa. Necessiteu, doncs, el Drive del grup.

No és necessari que tots i totes genereu aquest espai, n'hi ha prou amb que un o una de vosaltres ho faci i que posteriorment el comparteixi.

El passos a seguir són

a) Creació de l'espai de grup a Drive

Un dels membres de grup crea una carpeta amb el nom nomdelgrup_classe. Si en aquests moment no heu decidit encara quin és el nom de la vostra empresa podeu posar-ne un i canviar-lo després, no hi ha cap problema.

b) Compartir la carpeta entre l'equip i guardar el material necessari del curs

El membre de l'equip que hagi creat la carpeta ha de compartir-la amb la resta dels companys i companyes. Per fer-ho, cal situar-se sobre la carpeta, clicar el botó dret del rató i triar Compartir. S'obrirà una finestra on haureu d'indicar els correus de la resta dels membres de l'equip. Assegureu-vos que la carpeta està compartida de forma que tothom tingui permís d'edició.

Un cop creada la carpeta, descarregueu el material del curs que necessiteu al vostre ordinador i hi pugeu el material. Veureu que la icona indica que és un document odt. Per canviar-lo a format de Drive heu de fer el següent:

- col·loqueu el ratolí sobre el document i cliqueu el botó dret

- trieu l’opció “Obre amb/Google Drive”

- es crea el mateix document però en format Drive que pot ser editable i està compartit entre tots els components del grup.

Treballeu sempre sobre el document de Drive, no sobre els documents que us descarregueu del curs.

Un suggeriment és que, a més, organitzeu la vostra carpeta en d’altres subcarpetes per temes de forma que quedi més organitzat tot el material i us sigui més fàcil localitzarlo.

c) Compartir la carpeta amb el professor o professora

Repetiu la mateixa operació que heu fet prèviament però en aquest cas indiqueu el correu del vostre professor o professora i assegureu-vos que compartiu la carpeta amb permís de visualització, a més de no marcar la casella de notificació per correu.

Un cop creada la carpeta del grup envieu-lo al vostre professor o professora mitjançant aquesta tasca.

Recordeu que teniu un Fòrum de dubtes per poder demanar ajut a la resta de companys i companyes. Participeu, també, per orientar-los però sense donar la solució detallada sinó orientacions que puguin guiar-los.